Борис Младенов-Young
Те бяха трима влюбени мъже…

chitanka.info

Те бяха трима влюбени мъже,

в краката й на колене пълзяха

и всеки хранеше надежда плаха,

че него би могла да избере.

А тя с очи наивни на дете

в тях виждаше играчки за забава;

не бе дозряла още да решава

сърцето си на кой да отдаде.

И мислеше, че чудно би било,

тъй както се допълват тези трима,

да бе възможно вкупом да ги има

в едно солидно сборно същество.

Но в края на любовната игра

тя най-неподходящия избра!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.